
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

ΤΕΥΧΟΣ ΤΕΤΑΡΤΟ Αρ. Φύλλου 280 

18 Μαρτίου 2005 


ΠΕ ΡΙΕΧΟΜΕ ΝΑ 

ΑΠΟΦΑΣΕΙΣ 

Εν μέρει ανάκληση της υπ’ αριθμ. 126/11.1.1995 απόφα¬ 
ση Νομάρχη Κεφαλλονιάς περί κήρυξης έκτασης ως 
αναδασωτέας και άρση αναδάσωσης για έκταση εμ¬ 
βαδού 314τ.μ. στη θέση «Άγιος Αθανάσιος» περιοχής 
Αργοστολιού Δήμου Αργοστολιού Ν. Κεφαλλονιάς... 1 

Χαρακτηρισμός ως διατηρητέου του διώροφου κτίσματος 
(γνωστού σαν «οικία Παπανικολάου»), που βρίσκεται 
στον πεζόδρομο της οδού Πολυτεχνείου, στον ιστορικό 
τόπο του Πολυγύρου Ν. Χαλκιδικής, φερομένου ως ι¬ 
διοκτησία Δ. Βούλτσιου - Κ. Νικολάΐδη και καθορισμός 


ειδικών όρων και περιορισμών δόμησής του. 2 

Καθορισμός επιτρεπόμενης χρήσης για ανέγερση ποιμνιο¬ 
στασίου στο τεμάχιο 7811 .ξβ της Διανομής «Σοχός 1935 
και 1936» του Δήμου Σοχού (Ν. Θεσσαλονίκης). 3 

ΔΙΟΡΘΩΣΕΙΣ ΣΦΑΛΜΑΤΩΝ 


Διόρθωση σφάλματος στην απόφαση Γεν. Γραμμ. Περι¬ 
φέρειας Αττικής, Έκθεση επιτροπής καθορισμού ο¬ 
ρίων αιγιαλού και παραλίας. 4 


ΑΠΟΦΑΣΕΙΣ 

Αριθ. 7834 (1) 

Εν μέρει ανάκληση της υπ’ αριθμ. 126/11.1.1995 απόφαση 
Νομάρχη Κεφαλλονιάς περί κήρυξης έκτασης ως αναδα¬ 
σωτέας και άρση αναδάσωσης για έκταση εμβαδού 314 
τ.μ. στη θέση «Άγιος Αθανάσιος» περιοχής Αργοστολιού 
Δήμου Αργοστολιού Ν. Κεφαλλονιάς. 

Ο ΓΕΝΙΚΟΣ ΓΡΑΜΜΑΤΕΑΣ 
ΠΕΡΙΦΕΡΕΙΑΣ ΙΟΝΙΩΝ ΝΗΣΙΩΝ 

Έχοντας υπόψη: 

1. Τις περί Διοικητικής αποκέντρωσης διατάξεις του Ν. 
3200/1955 όπως τροποποιήθηκε και συμπληρώθηκε μεταγε¬ 
νέστερα με το Ν.Δ. 532/1970. 

2. Τις διατάξειςτου άρθρου 44του Ν. 998/1979 «περίπροστα¬ 
σίας των δασών και των δασικών εν γένει εκτάσεων της χώρας». 

3. Τις διατάξεις του άρθρου 21 παρ. 2 του Ν.3208/2003 
«Προστασίατων δασικών οικοσυστημάτων, κατάρτιση δασο- 
λογίου, ρύθμιση εμπραγμάτων δικαιωμάτων επί δασών και 
δασικών εν γένει εκτάσεων και άλλες διατάξεις». 

4. Τις υπ’ αριθμ. α) 160417/1180/8.7.1980 και β) 182447/ 
3049/24.9.1980 διαταγές του Υπουργείου Γεωργίας. 


5. Το Ν. 2218/13.6.1994 «περί ίδρυσης Νομαρχιακής Αυτο¬ 
διοίκησης, τροποποίησης διατάξεων για την Πρωτοβάθμια 
Αυτοδιοίκηση και την περιφέρεια και άλλες διατάξεις» όπως 
τροποποιήθηκε μεταγενέστερα. 

6. Το Ν. 2503/30.5.1997 «Διοίκηση, οργάνωση, στελέχωση 
της περιφέρειας, ρύθμιση θεμάτων για την Τοπική Αυτοδιοί¬ 
κηση και άλλες διατάξεις». 

7. Την υπ’ αριθμ. 87234/7539/3.9.1997 εγκύκλιος διαταγή 
Υπουργού Γεωργίας. 

8. Την υπ’ αριθμ. 107143/1057/18.9.2003 διαταγή Υφυ¬ 
πουργού Γεωργίας. 

9. Την υπ’ αριθμ. 126/11.1.1995 απόφαση του Νομάρχη Κε- 
φαλλονιάς, με την οποία κηρύχθηκε αναδασωτέα έκταση εμ¬ 
βαδού 847τ.μ. 

10. Την υπ’ αριθμ. 47/2001 απόφαση της Πρωτοβάθμιας Ε¬ 
πιτροπής Επίλυσης Δασικών Αμφισβητήσεων Ν. Κεφαλλο- 
νιάς (άρθρο 10 παρ. 3του Ν. 998/1979), η οποία έκρινε, ορι¬ 
στικά και τελεσίδικα, το χαρακτήρα της έκτασης εμβαδού 
314 τ.μ. ως μη δασικό και την υπ’ αριθμ. 158/11.1.2002 βεβαί¬ 
ωση τελεσιδικίας αυτής. 

11. Την υπ’ αριθμ. 6371/17.11.2003 εισήγηση της Δ/νσης 
Δασών Ν. Κεφαλλονιάς, με την οποία προτείνεται η άρση της 
αναδάσωσης της αναφερόμενης στο θέμα εκτάσεως, απο¬ 
φασίζουμε: 

1. Ανακαλούμε εν μέρει την υπ’ αριθμ. 126/11.1.1995 από¬ 
φαση του Νομάρχη Κεφαλλονιάς περί κήρυξης έκτασης ως 
αναδασωτέας και αίρουμε την αναδάσωση για το τμήμα της 
εμβαδού 314τ.μ. που βρίσκεται στη θέση «Άγιος Αθανάσιος» 
περιοχής Αργοστολιού περιφέρειας Δήμου Αργοστολιού Ν. 
Κεφαλλονιάς, που προσδιορίζεται από τα στοιχεία: Α-Β-Γ-Δ- 
Ε-Ζ-Η-Θ-Α, όπως φαίνονται στο συνημμένο τοπογραφικό διά¬ 
γραμμα κλίμακας 1:1.000, το οποίο αποτελεί αναπόσπαστο 
μέρος της απόφασης αυτής και ορίζεται ως εξής: 

Βόρεια: Με δάσος αείφυλλων πλατύφυλλων. 

Νότια: Με μη δασική έκταση. 

Ανατολικά: Με μη δασική έκταση. 

Δυτικά: Με δάσος αείφυλλων πλατύφυλλων και μη δασική 
έκταση. 

2. Κατά τα λοιπά ισχύει η υπ’ αριθμ. 126/11.1.1995 απόφα¬ 
ση του Νομάρχη Κεφαλλονιάς. 

Η απόφαση αυτή να δημοσιευθεί στην Εφημερίδα της Κυ- 
βερνήσεως. 

Κέρκυρα, 22 Δεκεμβρίου 2004 

Ο Γενικός Γραμματέας Περιφέρειας 
ΣΩΤΗΡΙΟΣ ΒΟΣΔΟΥ 

ΕΦΗΜΕΡΙΣΤΗΣ ΚΥΒΕΡΝΗΣΕΩΣ (ΤΕΥΧΟΣ ΤΕΤΑΡΤΟ) 



ΕΛΛΗΝΙΚΗ ΔΗΜΟΚΡΑΤΙΑ 
ΠΕΡΙΦΕΡΕΙΑ ΙΟΝΙΩΝ ΝΗΣΙΩΝ 
| Δ/ΝΣΗ ΔΑΣΩΝ ΚΕΦ/ΝΙΑΣ 


Ανήκει στην αριθμ.: Τ03Μ/2.2. .12. ·ο4· 
Απόφαση Γενικού Γραμματέα Π.Ι.Ν. 
ΔΗΜΟΣ : ΑΡΓΟΣΤΟΛΙΟΥ 
ΘΕΣΗ : «ΑΓΙΟΣ ΑΘΑΝΑΣΙΟΣ» περιοχής 
ΑΡΓΟΣΤΟΛΙΟΥ 

ΤΟΠΟΓΡΑΦΙΚΟ ΔΙΑΓΡΑΜΜΑ 
ΚΛΙΜΑΚΑ : 1: 1.000 

»ΥΠΟΜΝΗΜΑ : 


Α-Β-Γ-Δ-Ε-Ζ-Η-Θ-Α : Ορια της προς άρση αναδασωτέας έκτασης 
εμβαδού 314 τ.μ. 

Αριθ. 3815 (2) 

Χαρακτηρισμός ως διατηρητέου του διώροφου κτίσματος 
(γνωστού σαν «οικία Παπανικολάου»), που βρίσκεται στον 
πεζόδρομο της οδού Πολυτεχνείου, στον ιστορικό τόπο 
του Πολυγύρου Ν. Χαλκιδικής, φερομένου ως ιδιοκτησία 
Δ. Βούλτσιου - Κ. Νικολαΐδη και καθορισμός ειδικών όρων 
και περιορισμών δόμησής του. 

Ο ΥΠΟΥΡΓΟΣ ΜΑΚΕΔΟΝΙΑΣ - ΘΡΑΚΗΣ 

Έχοντας υπόψη: 

1. Τις διατάξεις: 

Του Ν. 1577/1985 (ΦΕΚ 210 Α') «Γενικός Οικοδομικός Κανο¬ 
νισμός» και ειδικότερα του άρθρου 4 αυτού, όπως το άρθρο 
αυτό τροποποιήθηκε με το Ν. 1772/1988 - ( ΦΕΚ 91 Α'), συ¬ 
μπληρώθηκε με το άρθρο22του Ν. 2300/1995 (ΦΕΚ69Α') και 
αντικαταστάθηκε με το άρθρο 3 του Ν. 2831 /2000 (ΦΕΚ 140 Α') 
«Τροποποίηση των διατάξεων του Ν. 1577/1985 « Γενικός Οι¬ 
κοδομικός Κανονισμός» και άλλες πολεοδομικές διατάξεις». 

Του Π.Δ. 358/1986 (ΦΕΚ 158 Α') «Καθορισμός αρμοδιοτή¬ 
των Υπουργείου Βόρειας Ελλάδας» και ειδικότερα του άρ¬ 
θρου 2 παρ. δ (αα), που αναφέρεται στο χαρακτηρισμό κτι¬ 
ρίων ως διατηρητέων ή οικισμών ή τμημάτων αυτών ως πα¬ 
ραδοσιακών. 

Του Π.Δ. 331/2001 (ΦΕΚ 221 Α) «Οργανισμός του Υπουρ¬ 
γείου Μακεδονίας - Θράκης». 

Του άρθρου 29Άτου Ν. 1558/1985 «Κυβέρνηση και Κυβερ¬ 
νητικά Όργανα» (Α' 137), που προστέθηκε με το άρθρο 27 
του Ν. 2081/1992 (Α' 154) και αντικαταστάθηκε με την παρα- 
γρ. 2 ατού άρθρου 1 του Ν. 2469/1997 (Α'38). 

2. Την υπ’ αριθμ. Υ.704/19.8.1988 (ΦΕΚ 575 Β') απόφαση 
του Πρωθυπουργού, για τη μετονομασίατου Υπουργείου Βό¬ 
ρειας Ελλάδας σε Υπουργείο Μακεδονίας - Θράκης. 

3. Την από 21.10.2004 αιτιολογική έκθεση της Διεύθυνσης 
Κοινωνικής - Πολιτιστικής Ανάπτυξης και Επικοινωνίας του Υ¬ 
πουργείου Μακεδονίας - Θράκης. 

4. Το γεγονός ότι παρήλθε άπρακτη η προβλεπόμενη από 
τις διατάξεις του άρθρου 3 (παρ.2α) του Ν. 2831 /2000(Α' 140) 
προθεσμία των είκοσι (20) ημερών,για την διατύπωση τυχόν 
αντιρρήσεων από τους συνιδιοκτήτες του κτιρίου Δ. Βούλ- 
τσιου - Κ. Νικολαΐδη, αποφασίζουμε: 

1 .Χαρακτηρίζουμε ως διατηρητέο το διώροφο κτίσμα(γνω- 
στό σαν «οικία Παπανικολάου»), το οποίο βρίσκεται στον πε¬ 
ζόδρομο της οδού Πολυτεχνείου,στον ιστορικό τόπο του Πο¬ 
λυγύρου Ν. Χαλκιδικής, φερόμενο ως ιδιοκτησία Δ. Βούλτσι- 
ου-Κ. Νικολαΐδη καθώς και τον περιβάλλοντα χώρο του, 
όπως φαίνεται διαγραμμισμένο στο τοπογραφικό διάγραμ¬ 
μα σε κλίμακα 1:100, που συνοδεύει την απόφαση αυτή, για 
τους παρακάτω λόγους: 


α) Βρίσκεται στον πεζόδρομο της οδού Πολυτεχνείου, 
στον ιστορικό τόπο του Πολυγύρου Ν. Χαλκιδικής και αποτε¬ 
λεί συνέχεια ενός μετώπου διατηρητέων κτισμάτων. 

β) Είναι από τα χαρακτηριστικά κτίσματα λαϊκής αρχιτε¬ 
κτονικής της Χαλκιδικής με τις ιδιομορφίες που παρατηρού¬ 
νται σ' αυτόν τον τόπο και ιδιαίτερα στον Πολύγυρο όπως εί¬ 
ναι π.χ. το «σαχνισί» ή προεξοχή. 

γ) Η διατήρηση, η αποκατάσταση, όπως και η επανάχρήση 
του θα ενισχύσουν με τον καλύτερο τρόπο την ένταξη των 
διατηρητέων κτιρίων στην σύγχρονη εποχή, την προβολή της 
αρχιτεκτονικής κληρονομιάς και των παραδοσιακών αρχιτε¬ 
κτονικών αξιών καθώς και την αναβίωση του ιστορικού τόπου 
του Πολυγύρου. 

2. Στο χαρακτηριζόμενο ως διατηρητέο κτίριο απαγορεύε¬ 
ται κάθε αφαίρεση, αλλοίωση ή καταστροφή των επί μέρους 
αρχιτεκτονικών και διακοσμητικών στοιχείων του. 

3. Επιτρέπεται η επισκευή, ο εκσυγχρονισμός των εγκατα¬ 
στάσεων, η στατική ενίσχυση και η εσωτερική διαρρύθμιση 
του κτιρίου, εφόσον δεν αλλοιώνεται ο γενικός αρχιτεκτονι¬ 
κός χαρακτήρας του. 

4. Απαγορεύεται η τοποθέτηση κάθε είδους επιγραφών και 
διαφημίσεων σε οποιαδήποτε θέση του κτιρίου. Επιτρέπεται 
μόνο η τοποθέτηση επιγραφών μικρών διαστάσεων στην ελ¬ 
ληνική γλώσσα, που να πληροφορούν για τη χρήση των χώ¬ 
ρων του κτιρίου. 

5. Για οποιαδήποτε παρέμβαση στο εσωτερικό και εξωτε¬ 
ρικό του διατηρητέου κτιρίου, όπως και για την τοποθέτηση 
επιγραφών, απαιτείται έλεγχος της Επιτροπής Πολεοδομι- 
κού και Αρχιτεκτονικού Ελέγχου (ΕΠΑΕ) και έγκριση της Δι¬ 
εύθυνσης Κοινωνικής - Πολιτιστικής Ανάπτυξης και Επικοι¬ 
νωνίας του Υπουργείου Μακεδονίας Θράκης. 

6. Κατά της αποφάσεως αυτής μπορεί να ασκηθεί το ένδι¬ 
κο μέσο της αιτήσεως ακυρώσεως ενώπιον του Συμβουλίου 
της Επικράτειας, σύμφωνα με τις διατάξεις του άρθρου 46 
του Π.Δ. 18/1989 «Κωδικοποίηση Διατάξεων νόμων για το 
Συμβούλιο της Επικράτειας». 

7. Κάλυψη δαπάνης: Από τις διατάξεις αυτής της απόφα¬ 
σης δεν προκαλείται δαπάνη σε βάρος του κρατικού προϋ¬ 
πολογισμού ή του προϋπολογισμού του οικείου Ο.Τ.Α. 

8. Η ισχύς της απόφασης αυτής αρχίζει από τη δημοσίευσή 
της στην Εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της Κυ¬ 
βερνήσεως. 

Θεσσαλονίκη, 18 Φεβρουάριου 2005 

Ο ΥΠΟΥΡΓΟΣ 

ΝΙΚΟΛΑΟΣ ΤΣΙΑΡΤΣΙΩΝΗΣ 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΤΕΤΑΡΤΟ) 


Αριθ. 29/9387/ΠΣΚ/209/ΟΙΚ (3) 

Καθορισμός επιτρεπόμενης χρήσης για ανέγερση ποιμνιο¬ 
στασίου στο τεμάχιο 7811 .ξβ της Διανομής «Σοχός 1935 
και 1936» του Δήμου Σοχού (Ν. Θεσσαλονίκης). 

Ο ΝΟΜΑΡΧΗΣ ΘΕΣΣΑΛΟΝΙΚΗΣ 

Έχοντας υπόψη: 

1. Τις διατάξεις του άρθρου 3 του Ν. 1512/1985 «τροποποί¬ 
ηση και συμπλήρωση πολεοδομικών διατάξεων κ.λπ.» (ΦΕΚ 
4/Α). 

2. Τις διατάξεις του Π Λ". 30/1996 «κωδικοποίηση σε ενιαίο κεί¬ 
μενο νόμου με τίτλο «Κώδικας Νομαρχιακής Αυτοδιοίκησης» 
των ισχυουσών διατάξεων για τη Νομαρχιακή Αυτοδιοίκηση» 
(ΦΕΚ 21 Α) όπως ισχύουν και ιδίως το άρθρο 63 για την ανα- 
πλήρωση των Νομαρχών, όπως και την υπ’ αριθμ. 21/31.3.1995 
απόφαση του Νομαρχιακού Συμβουλίου Θεσσαλονίκης «Ορ¬ 
γανισμός Εσωτερικής Υπηρεσίας της Νομαρχιακής Αυτοδιοί¬ 
κησης Θεσσαλονίκης» (ΦΕΚ 392/Β/11.4.1995). 

3. Την υπ’ αριθμ. 10/6943/13.3.2003 απόφαση Νομάρχη 
Θεσσαλονίκης «παροχή εξουσιοδότησης για υπογραφή εγ¬ 
γράφων με «Εντολή Νομάρχη» από το Βοηθό Νομάρχη Α- 
βραμίδη Ευστάθιο». 

4. Το Τ.Π.Σ.Κ./183/23.2.2005 σχετικό με το θέμα Εισηγητι¬ 
κό Σημείωμα του Τμήματος Πολεοδομικών Σχεδίων και Κα¬ 
νόνων της Δ/νσης Πολεοδομίας, στο οποίο εκτίθεται το ιστο¬ 
ρικό του θέματος, αναλύεται η νομική και χωροταξική του 
διάσταση και αναφέρονται οι θετικές γνωμοδοτήσεις των υ¬ 
πηρεσιών που ερωτήθηκαν σχετικά. 


5. Τις διατάξεις του άρθρου 29Ατου Ν. 1558/1985 όπως αυ¬ 
τό προστέθηκε με το άρθρο 27 του Ν .2081/1992 (ΦΕΚ 154/Α) 
και τη διαπίστωση ότι από τις κανονιστικού χαρακτήρα δια¬ 
τάξεις της παρούσας δεν προκαλείται δαπάνη σε βάρος του 
κρατικού προϋπολογισμού ή του Δήμου Σοχού. 

6. Την υπ’ αριθμ. 69269/5387/1990 κοινή απόφαση Υπουρ¬ 
γών «κατάταξη έργων και δραστηριοτήτων σε κατηγορίες 
κ.λπ.», (ΦΕΚ 678/Β/25.10.1990) και ειδικότερα τα άρθρα 4, 5 
και 8. 

7. Την εγκύκλιο με αριθμ. 30/1993 του Υ.ΠΕ.ΧΩ.Δ.Ε. (αρ. 
πρωτ. 78266/4048/9.7.1993) και το διευκρινιστικό υπ’ αριθμ. 
80972/5450/17.8.93 έγγραφο της Δ/νσης Χωροταξίας του 
Υ.ΠΕ.ΧΩ.Δ.Ε., αποφασίζουμε: 

1. Καθορίζουμε επιτρεπόμενη χρήση για ανέγερση ποι¬ 
μνιοστασίου στο τεμάχιο 7811 ξβ της Διανομής «Σοχός 1935 
& 1936» του Δήμου Σοχού, το οποίο σημειώνεται με στοιχεία 
Α-Β-Γ-Δ-Ε-Ζ-Η-Α στο διάγραμμα-απόσπασμα διανομής κλί¬ 
μακας 1:5000 που συνοδεύει την παρούσα. 

2. Στο υπόψη γήπεδο εξακολουθούν να ισχύουν οι όροι και 
περιορισμοί δόμησης που διέπουν την εκτός οικισμών δόμηση. 

Η παρούσα και το διάγραμμα που τη συνοδεύει να δημοσι- 
ευθούν στην Εφημερίδα της Κυβερνήσεως και η ισχύς της να 
αρχίσει από τη δημοσίευσή της. 

Θεσσαλονίκη, 28 Φεβρουάριου 2005 

Ο Νομάρχης κ.α.α. 

Ο Αντινομάρχης 
ΕΥΣΤΑΘΙΟΣ ΑΒΡΑΜΙΔΗΣ 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΤΕΤΑΡΤΟ) 


ΔΙΟΡΘΩΣΕΙΣ ΣΦΑΛΜΑΤΩΝ 

(4) 

Στο ΦΕΚ υπ’ αριθμ. 1257/31.12.2004 τεύχος Δ' (απόφαση 
Γενικού Γραμματέα Περιφέρειας, Έκθεση Επιτροπής Καθο¬ 
ρισμού των Ορίων Αιγιαλού και Παραλίας), γίνεται διόρθωση 
ως προς τα παρακάτω σημεία: 

Α) Στη σελίδα 11547, στην 1η στήλη, στην 1η γραμμή από 
την αρχή, διόρθωση της λέξης «Επανακαθορισμός», 
με τη λέξη «Καθορισμός». 


Β) Στη σελίδα 11548, στην 1η στήλη, στην 16η γραμμή από 
το τέλος, διόρθωση των λέξεων «την επαναχάραξη», 
με τις λέξεις «τον καθορισμό». 

Γ) Στη σελίδα 11548, στη 2η στήλη, στην 16η και 17η γραμ¬ 
μή από την αρχή, διόρθωση των λέξεων «Ιανουάριο του 
2004», με τις λέξεις «Δεκέμβριος του 2003». 

Δ) Στη σελίδα 11548, στη 2η στήλη, στην 11η γραμμή από 
το τέλος, διόρθωση της λέξης «Επανακαθορίζει», 
με τη λέξη «Καθορίζει». 

(Από τη Περιφέρεια Αττικής) 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 



